Անառակ թութակի վերադարձը (երկրորդ թողարկում)

«Անառակ թութակի վերադարձը (երկրորդ թողարկում)», «Անառակ թութակի վերադարձը» մուլտիպլիկացիոն սերիալի երկրորդ ֆիլմը։ Հարցազրույցներից մեկում մուլտֆիլմի սցենարի հեղինակ Ալեքսանդր Կուրլյանդսկին խոստովանել է, որ փորձել է աշխատել նոր ռեժիսորի հետ, քանի որ իր կարծիքով Վալենտին Կարավաևը «սառել է Կեշայի նկատմամբ»։ Այնուամենայնիվ, նկարահանման ողջ ընթացքում սցենարիստը կոնֆլիկտի մեջ է եղել Ալեքսանդր Դավիդովի հետ և երրորդ սերիայի նկարահանումները շարունակել Կարավաևի հետ։ Մուլտֆիլմի հաջողության մասին վկայում են «Նիկա» մրցանակը և քննադատների արձագանքը։

Կերպարներ 
Մուլտֆիլմի երկրորդ թողարկման մեջ հայտնվում է նոր հերոս՝ Կեշայի նոր տերը՝ նորաձև երիտասարդ ապահով ընտանիքից։ Հերոսը կանխամտածված կերպով ներկայացված է որպես Վերակառուցման ժամանակաշրջանի «Ոսկե երիտասարդության» ներկայացուցիչ։ Նա միշտ կրում է նորաձև հագուստ, ապրում է շքեղ տան մեջ, բայց դրա հետ մեկտեղ (ի հակադրություն Վովկայի) դաժան է ու անսիրտ։

Սյուժե 
Կիրակի առավոտյան Կեշան զբոսնում է շնիկի հետ։ Հանկարծ նա հանդիպում է իր հին ընկերներին՝ աղավնիներին և ագռավին։ Շնիկին կապելով աղբամանից՝ նա փորձում է հավաքվածներին զվարճացնելու միջոցով ուշադրություն գրավել։ Բայց կատվի հայտնվելը նոր ֆիրմային ջինսերով ավելի մեծ ոգևորություն է առաջացնում, քան իր ներկայացումը․ «Էյ դուք, գորշություն։ Սա բուբլ-գում է»։

Կատուն պարծենում է նոր նվագարկիչով։ Նրան նախանձելով՝ Կեշան վերադառնում է տուն և տեսարան սարքում տիրոջ մոտ, ինչից հետո հեռանում է տնից և փորձում վաճառել իրեն 1000 ռուբլիով։

Հանդիպելով Վովայի հարուստ հարևանին՝ Կեշան գնում է նրա հետ ապրելու։ Բայց կյանքը այդքան էլ քաղցր չի դասավորվում։ Երիտասարդը ծաղրում էր Կեշային, և թութակը պարտավոր էր ծառայել նրան։ Չհանդուրժելով դաժան վերաբերմունքը՝ Կեշան որոշում է հեռանալ, ինչի պատճառով տերը նրան վանդակի մեջ է գցում։ Օգտագործելով հեռուստատեսային ֆիլմերում տեսած հնարքները՝ Կեշան գիշերը ջարդում է վանդակը և պայթեցնում մուտքի դուռը։ Վթարի հետևանքով կոնտուզիա է ստանում և կորցնում գիտակցությունը։

Կեշան ուշքի է գալիս Վովկայի բնակարանում՝ ամբողջությամբ վիրակապված։ Տղան խնամում է նրան։ Կեշան պատմում է իր արկածների մասին, ինչպես միշտ, ճոխացնելով դեպքերը։

Ստեղծողներ 
 Սցենարի հեղինակներ - Ալեքսանդր Կուրլյանդսկի, Վալենտին Կարավաև
 Կինոռեժիսոր - Ալեքսանդր Դավիդով
 Նկարիչ-բեմադրող - Անատոլի Սավչենկո
 Կինոօպերատոր - Ալեքսանդր Չեխովսկի
 Կոմպոզիտոր - Ալեքսանդր Ռասկատով
 Ձայնային օպերատոր - Վլադիմիր Կուտուզով
 Երաժշտական ձևավորում - Յու․ Մոիսեևա
 Նկարիչ-մուլտիպլիկատորներ - Օլգա Օռլովա, Դ․ Կուլիկով, Գ․ Զոլոտովսկայա
 Ռեժիսորի օգնական - Ե․ Չերյոմուշկինա
 Նկարիչներ - Ի․ Զարուբա, Վ․ Խարիտոնովա, Ե․ Տրոյանովա, Վ․ Բայրամով, Է․ Անտուշևա, Մ․ Սիկանովա
Մոնտաժող - Ե․ Բելյավսկայա
 Խմբագիր - Ելենա Նիկիտկինա
 Նկարահանման խմբի տնօրեն - Ռ․ Սոկոլովա

Դերերի հնչյունավորողներ 
 Գենադի Խազանով - Կեշա թութակ
 Նատալյա Չենչիկ - Վովկա, ագռավ
 Վյաչեսլավ Նեվիննի - կատու, պատանի (նոր տեր) (ձայնային էֆեկտներ)
 Վլադիմիր Ֆերապոնտով (տիտրերում նշված չէ) - մարդ, ով հռհռոցից հետո արտասանեց․ «Սա բուբլ-գումն է»։

Երաժշտություն 
Բացի Ա․ Ռասկատովի բնօրինակ երաժշտությունից, մուլտֆիլմում հնչում են մեղեդիներ հայտնի երգերից, այդ թվում՝ վերափոխված տեքստերով։
 «Крыша дома твоего» (Յուրի Անտոնով)
 «You’re My Heart, You’re My Soul» (Modern Talking)
 «Без меня…» (երաժշտությունը՝ Ռայմոնդ Պաուլսի)
 «Паромщик» (երաժշտությունը՝ Իգոր Նիկոլաևի)
 «Soli» (երաժշտությունը՝ Տոտո Կուտունյոյի)
 «Вернисаж» (երաժշտությունը՝ Ռայմոնդ Պաուլսի)
 «Пусть всегда будет солнце!» (երաժշտությունը՝ Արկադի Օստրովսկու)
 «The Man Machine» (Kraftwerk)

Փաստեր 
 Նոր տիրոջ տանը Կեշայի դիտած ֆիլմերից մեկը «Խոցում հովանոցով» (1980) ֆրանսիական քրեական կատակերգություն էր։

Պարգևներ և մրցանակներ
Մուլտֆիլմն արժանացել է «Նիկա» մրցանակի՝ որպես 1987 թվականի լավագույն մուլտիպլիկացիոն ֆիլմ։

Տես նաև 
 Անառակ թութակի վերադարձը

Ծանոթագրություններ

Արտաքին հղումներ 
 
 www.bcdb.com
 www.nashfilm.ru

Խորհրդային մուլտֆիլմեր
Մուլտֆիլմեր այբբենական կարգով
«Սոյուզմուլտֆիլմ» ստուդիայի մուլտֆիլմեր
Մուլտֆիլմեր թռչունների մասին
Ալեքսանդր Դավիդովի մուլտֆիլմեր
Անառակ թութակի վերադարձը